
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru ratificarea Acordului dintre Guvernul României şi Guvernul Republicii Slovace privind serviciile aeriene, semnat la Bratislava la 6 iunie 2000.



La întocmirea raportului comisia a avut în vedere şi avizele transmise de:



- Comisia pentru politică externă;



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru ratificarea Acordului dintre 

Guvernul României şi Guvernul Republicii Slovace privind 

serviciile aeriene, semnat la Bratislava la 6 iunie 2000



Cu adresa nr.15 din 17 ianuarie 2001, Biroul Permanent al Camerei Deputaţilor, în conformitate cu prevederile art.89 din Regulamentul Camerei Deputaţilor, a sesizat în fond Comisia pentru industrii şi servicii, cu dezbaterea şi avizarea acestui proiect de lege. 



Potrivit art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege menţionat mai sus, în şedinţa din data de 14.02.2001.



Raportul a fost întocmit fără punctul de vedere al Guvernului prevăzut la art.3 din Ordonanţa de urgenţă a Guvernului nr.295/2000, dar la discutarea proiectului de Lege în comisie au participat reprezentanţi ai Ministerului Lucrărilor Publice, Transporturilor şi Locuinţei.



Membrii comisiei au examinat proiectul de lege supus aprobării, expunerea de motive la proiectul de lege, avizul favorabil al Consiliului Legislativ, avizele favorabile ale Comisiei pentru politică externă şi Comisiei juridice de disciplină şi imunităţi, şi au hotărât cu unanimitate de voturi avizarea favorabilă a proiectului de lege, şi trimiterea lui spre dezbatere şi adoptare în plenul Camerei Deputaţilor în forma adoptată de Senat la 15.01.2001.



Acordul reglementează aspectele complexe ale transportului aerian internaţional care va fi efectuat de companiile aeriene desemnate de către fiecare Parte Contractantă, în scopul asigurării unor servicii aeriene regulate între România şi Republica Slovacă. În acest Acord au fost incluse clauze specifice care se regăsesc în majoritatea Acordurilor aeriene bilaterale încheiate de ţara noastră după anul 1990, la nivel interguvernamental.



Începând cu data intrării în vigoare a acestui Acord îşi va înceta valabilitatea, în ceea ce priveşte serviciile aeriene între România şi Republica Slovacă "Acordul între Guvernul Republicii Socialiste România şi Guvernul Republicii Socialiste Cehoslovacia semnat la 13 martie 1970".



Prevederile stabilite prin Acordul aerian româno-slovac sunt în conformitate cu legislaţia naţională, precum şi cu recomandările adoptate de Organizaţia Aviaţiei Civile Internaţionale.



După intrarea sa în vigoare Acordul va putea contribui la extinderea cooperării bilaterale în domeniul aviaţiei civile, precum şi în alte domenii de interes comun cum ar fi comerţul şi turismul.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Viorela Gondoş
1
1

